b'\n_START_ARTICLE_\nNorsk Friluftsliv\n_START_PARAGRAPH_\nNorsk Friluftsliv (tidligere Friluftslivets fellesorganisasjon, FRIFO) (The Norwegian Outdoor Council) er en paraplyorganisasjon for 16 norske frivillige friluftsorganisasjoner. Norsk Friluftsliv form\xc3\xa5l er \xc3\xa5 fremme det tradisjonelle, naturvennlige friluftslivet og allemannsretten (retten til fri ferdsel i norsk natur). Organisasjonen har 940 000 medlemskap. _NEWLINE_Norsk Friluftsliv ble stiftet i 1989, og har i dag f\xc3\xb8lgende organisasjoner som medlemmer: Den Norske Turistforening, Norges Turmasjforbund, Norges Jeger- og Fiskerforbund, Norges KFUK-KFUM-speidere, Norges Klatreforbund, Norsk Orientering, Norges Padleforbund, Norges R\xc3\xb8de Kors, Norges speiderforbund, 4H Norge, Skiforeningen og Syklistenes Landsforening, Kristen idrettskontakt, Norsk Kennel Klubb, Norges Seilforbund og Forbundet KYSTEN. _NEWLINE_Norsk Friluftsliv har kontor i Oslo. Styreleder er Erling Lae. Generalsekret\xc3\xa6r er Lasse Heimdal.\n_START_SECTION_\nSamarbeidspartnere\n_START_PARAGRAPH_\nKlima- og milj\xc3\xb8departementet (KLD) er fagdepartementet for friluftsliv. Norsk Friluftsliv har derfor l\xc3\xb8pende samarbeid b\xc3\xa5de med KLD og Milj\xc3\xb8direktoratet (MD). Norsk Friluftsliv mottar driftsst\xc3\xb8tte over statsbudsjettet fra Klima- og Milj\xc3\xb8departementet. Det er kontakt med Kulturdepartementet (KUD) i forbindelse med spillemidler til friluftsform\xc3\xa5l og Helsedepartementet og Helsedirektoratet n\xc3\xa5r det gjelder friluftsliv og helse. Norsk Friluftsliv fordeler aktivitets-/prosjektmidler fra MD og spillemidler til aktivitetstiltak fra KUD til medlemsorganisasjonene i Norsk Friluftsliv._NEWLINE_Stortingets energi- og milj\xc3\xb8komite er et viktig kontaktpunkt for Norsk Friluftsliv i forhold til statsbudsjett og st\xc3\xb8rre friluftspolitiske saker. Det holdes ogs\xc3\xa5 kontaktm\xc3\xb8ter med de politiske partiene som er representert p\xc3\xa5 Stortinget. Norsk Friluftsliv har ogs\xc3\xa5 et godt samarbeid med Friuftsr\xc3\xa5dens Landsforbund (FL).\n_START_SECTION_\nOrganisasjonen Norsk Friluftsliv\n_START_PARAGRAPH_\nNorsk Friluftsliv er organisert med \xc3\xa5rsm\xc3\xb8te, styre og administrasjon. \xc3\x85rsm\xc3\xb8tet er Norsk Friluftsliv h\xc3\xb8yeste myndighet og ledes av ordf\xc3\xb8rer. Ordin\xc3\xa6rt \xc3\xa5rsm\xc3\xb8te holdes hver \xc3\xa5r i mai. Antall representanter hver organisasjon kan m\xc3\xb8te med fastsettes p\xc3\xa5 grunnlag av medlemstallet pr. 31.12. \xc3\xa5ret f\xc3\xb8r._NEWLINE_\xc3\x85rsm\xc3\xb8tet behandler \xc3\xa5rsmelding, \xc3\xa5rsregnskap, langtidsplaner og langtidsbudsjett, kontingent, og velger ordf\xc3\xb8rer, styreleder, styre p\xc3\xa5 6 medlemmer og 1 varamedlem._NEWLINE_Administrasjonen best\xc3\xa5r av generalsekret\xc3\xa6r, kontorleder, informasjonskonsulent og fagkonsulent._NEWLINE_Milj\xc3\xb8verndepartementet ga Norsk Friluftsliv  i oppdrag \xc3\xa5 gjennomf\xc3\xb8re Friluftslivets \xc3\xa5r i 2005._NEWLINE_I 2015 var Norsk Friluftsliv praktisk ansvarlig for gjennomf\xc3\xb8ringa av Friluftslivets \xc3\xa5r 2015.'